Lav et referat af nedenstående tekst:

Tekst:
Det er snart halvandet år siden, at rådhuset i Aars har set ud, som det gør i dag. Her er fyldt med mennesker på kontorerne, på gangene og i kantinen, hvor de mange høje grin flyder over frokostbordene. - Vi griner altid. Sådan er det i hele afdelingen - i hele huset faktisk, siger 24-årige Iman Aziz, der arbejder som beskæftigelsesmedarbejder i Vesthimmerlands Kommune. Men i dag griner de lidt ekstra højt. For det er første gang i halvandet år, at hun sidder ved bordet i kantinen og er omringet af så mange kollegaer, som hun er i dag. - Det er rart. Der er meget mere liv i huset nu, siger Iman Aziz. Fællesskabet er tilbage Fra i dag kan hun og alle offentligt ansatte nemlig vende tilbage til deres fysiske arbejde efter snart halvandet år med meget hjemmearbejde. Og det er uden nogen restriktioner fra myndighederne. - Selvom det var rart, at man ikke blev forstyrret derhjemme, kunne jeg mærke på mig selv, at jeg blev lidt ensom. Man manglede kollegapausen, siger Iman Aziz. I mange måneder har de offentligt ansatte jongleret hjemmearbejde og et sjældent fysisk fremmøde på deres arbejde. Sådan har det været, siden store dele af landet blev lukket ned den 11. marts sidste år på grund af covid-19. Også kommunens borgmester - Venstres Per Bach Laursen - skal vænne sig til, at hjørnekontoret på rådhuset er hverdag igen. - Det er en god fornemmelse - også selvom der er solskin og sommer udenfor, siger Per Bach Laursen. Ikke alt bliver som før Når man kigger ud over byens rådhus i dag, ligner det på mange måder tiden, som vi kendte den før den 11. marts 2020. Men det er langt fra sikkert, at alt fortsætter som dengang. Hjemmearbejde kan nemlig være kommet for at blive på rådhuset. - Vi skal have medarbejderne med i det. Så hvis der er nogen, der har behov for at vænne sig til at være sammen med mennesker - og indfase det at møde ind lidt langsommere - skal der være plads til det, siger Per Bach Laursen. Det virker til, at beskæftigelsesmedarbejderen Iman Aziz allerede har vænnet sig til, at rådhuset er hverdag igen, selvom det igen er en omstilling. - Det føles lidt rart, men også lidt mærkeligt. For man ser så mange ansigter, og man bliver stimuleret på en anden måde igen, siger Iman Aziz.

Referat:
I dag kan alle offentligt ansatte vende tilbage på arbejdet, og det er helt uden nogen restriktioner fra myndighederne.